《九日登查山》
清代·王顼龄

仙山突兀海云凉，令节登临石径荒。双屐健寻瑶洞草，百年欢对菊花觞。

金堤乍筑蛟龙偃，玉笛横吹鸿雁翔。更喜楼船休战伐，渐看稻蟹足江乡。

作者简介：（1642—1725）清江苏华亭人，字颛士，又字容士，号瑁湖，晚号松乔老人。康熙十五年进士。十八年，举博学鸿儒，试一等，授编修。历侍讲、侍讲学士、礼部侍郎，至武英殿大学士。在职以“安静”称。雍正间，加太子太傅。卒谥文恭。有《世恩堂集》。